**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 129**

**din 16 iulie 2025**

**privind:** modificarea „Hotărârii Consiliului Județean Vrancea nr. 183/17.08.2023 pentru actualizarea valorică și cantitativă, a masei lemnoase aferenta unui număr total de 147 arbori cu un volum brut actualizat de 400,38 m.c.”, în evidențele contabile ale patrimoniului Unității Administrativ-Teritoriale Județul Vrancea

**Consiliul Județean Vrancea,**

**- ținând cont de** referatul nr.10948/24.06.2025 al Direcției Tehnice și Investiții privind modificarea Hotărârii Consiliului Județean Vrancea nr. 183/17.08.2023 pentru actualizarea valorică și cantitativă, a masei lemnoase aferenta unui număr total de 147 arbori cu un volum brut actualizat de 400,38 m.c.”, în evidențele contabile ale bugetului Unității Administrativ-Teritoriale Județul Vrancea;

**- văzând** adresa Ocolului Silvic Panciu nr. 680/27.01.2025 înregistrată la Consiliul Județean Vrancea sub nr. 1040/27.01.2025;

**- având în vedere**

**-** Hotărârea Consiliului Județean Vrancea nr.183/17.08.2023 privind înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferenta unui număr total de 147 arbori cu un volum brut total de 400,38 m.c.;

**-luând act de:**

- actele de punere în valoare nr. 2200126105070/2022 si nr. 2200126105250/2022 eliberate de Direcția Silvică Vrancea - Ocolul Silvic Panciu actualizate și prețurile de referință pe specii/grupe de specii, grade de accesibilitate, sortimente dimensionale și natura produsului;

**-** art. 72 din Legea nr.331/2004 - Codul Silvic, cu modificările și completările ulterioare - anexa Ordinului nr. 264/1999 pentru aprobarea Normelor tehnice silvice privind gospodărirea vegetaţiei forestiere de pe terenurile din afara fondului forestier naţional;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**-** **în baza** art. 173 alin.1 lit f) din OUG nr. 57 privind Codul administrativ, cu modificările si completările ulterioare.

**- în temeiul** art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Actualizarea sub aspect valoric și cantitativ a masei lemnoase aferentă unui număr de 147 arbori situați în zona limitrofă a drumului județean DJ 205H, Panciu – Movilița – Păunești – DN2(E85) aflat în domeniul public al județului Vrancea, în evidențele contabile ale bugetului Unității Administrativ-Teritoriale Județul Vrancea, în sensul înscrierii unui volum total brut de la 400,38 mc la 412,32 mc.

**Art.2** Actualizarea valorii de inventar în evidențele contabile a 147 arbori de pe DJ205H, Panciu km.2+450, Movilita – DN2(E85) km.6+600 – 22+200, de la suma de 43.724,67 lei la suma de 49.053,49 lei .

**Art.3** La data intrării in vigoare a prezentei hotărâri orice prevedere contrară se modifică în mod corespunzător.

**Art.4** Prevederile prezentei hotărâri vor fi duse la îndeplinire de Președintele Consiliului Județean Vrancea, prin aparatul de specialitate și vor fi comunicate celor interesați de Secretarul General al Județului prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**